Oficialusis leidinys L 245 , 29/09/2003 p. 0036 - 0037



Tarybos reglamentas (EB) Nr. 1653/2003 2003 m. birželio 18 d. iš dalies keičiantis Reglamentą (EB) Nr. 40/94 dėl Bendrijos prekių ženklo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 308 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Audito Rūmų nuomonę [3], kadangi: (1) įsigaliojus 2002 m. birželio 25 d. Tarybos reglamentui (EB, Euratomas) Nr. 1605/02 dėl Europos Bendrijų bendrajam biudžetui taikomo finansinio reglamento [4], centralizuotos ex ante finansų kontrolės koncepciją pakeitė pažangesnės kontrolės ir audito sistemos, (2) Vidaus rinkos derinimo tarnyboje turėtų būti kontrolės ir audito sistemos, panašios į esančias Bendrijos institucijose, (3) bendrieji principai ir apribojimai, reglamentuojantys Sutarties 255 straipsnyje numatytą teisę naudotis dokumentais, buvo nustatyti 2001 m. gegužės 30 d. Europos Parlamento ir Tarybos reglamentu (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais [5], (4) priėmus Reglamentą (EB) Nr. 1049/2001, trys institucijos bendroje deklaracijoje sutarė, kad agentūros ir panašios įstaigos turėtų taikyti taisykles, atitinkančias to reglamento taisykles, (5) todėl į 1994 m. gruodžio 20 d. Reglamentą (EB) Nr. 40/94 dėl Bendrijos prekių ženklo [6] turėtų būti įtrauktos atitinkamos nuostatos, kad Reglamentas (EB) Nr. 1049/2001 būtų taikytinas Vidaus rinkos derinimo tarnybai, taip pat turėtų būti įtraukta ir nuostata dėl skundų nesudarius galimybės susipažinti su dokumentais, (6) todėl Reglamentas (EB) Nr. 40/94 turėtų būti atitinkamai iš dalies keičiamas, PRIĖMĖ ŠĮ REGLAMENTĄ 1 straipsnis Reglamentas (EB) Nr. 40/94 iš dalies keičiamas taip: 1. Įterpiamas toks straipsnis: "118a straipsnis Galimybė susipažinti su dokumentais 1. 2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais [7] taikomas Tarnybos turimiems dokumentams. 2. Administracinė valdyba patvirtina praktines Reglamento (EB) Nr. 1049/2001 įgyvendinimo priemones per šešis mėnesius įsigaliojus 2003 m. birželio 18 d. Reglamentui (EB) Nr. 1653/2003, iš dalies keičiančiam Reglamentą (EB) Nr. 40/94 dėl Bendrijos prekių ženklo [8] 3. Pagal Reglamento (EB) Nr. 1049/2001 8 straipsnį, Tarnybos priimtus sprendimus galima apskųsti Ombudsmenui arba jie gali būti ieškinio, pateikiamo Europos Bendrijų Teisingumo Teismui, dalyku atitinkamai pagal Sutarties 195 ir 230 straipsniuose išdėstytas sąlygas."; 2. 136 straipsnis pakeičiamas taip: "136 straipsnis Auditas ir kontrolė 1. Tarnyboje įsteigiama vidaus audito tarnyba, vykdanti auditą pagal atitinkamus tarptautinius standartus. Pirmininko paskirtas vidaus auditorius atsakingas jam už tinkamą Tarny bos biudžeto įgyvendinimo sistemų ir procedūrų tikrinimą. 2. Vidaus auditorius pataria pirmininkui, kaip kovoti su grėsmėmis, pateikdamas bešališką nuomonę apie valdymo ir kontrolės sistemų kokybę bei pateikdamas rekomendacijas, kaip pagerinti operacijų vykdymo sąlygas bei stiprinti patikimą finansinį valdymą. 3. Atsakomybė už jo darbui atlikti tinkamų vidaus kontrolės sistemų ir procedūrų įdiegimą tenka įgaliojimus suteikiančiam pareigūnui." 2 straipsnis Šis reglamentas įsigalioja pirmą kito mėnesio dieną, po to, kai jis paskelbiamas Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2003 m. birželio 18 d. Tarybos vardu Pirmininkas G. Drys [1] OL C 331 E, 2002 12 31, p. 75. [2] Nuomonė pareikšta 2003 3 27 (dar nepaskelbta Oficialiajame leidinyje). [3] OL C 285, 2002 11 21, p. 4. [4] OL L 248, 2002 9 16, p. 1 su klaidų atitaisymu, pateiktu OL L 25, 2003 1 30, p. 43. [5] OL L 145, 2001 5 31, p. 43. [6] OL L 11, 1994 1 14, p. 1. Reglamentas su paskutiniais pakeitimais, padarytais Tarybos Reglamentu (EB) Nr. 3288/94 (OL L 349, 1994 12 31, p. 83). [7] OL L 145, 2001 5 31, p. 43. [8] OL L 245, 2003 9 29, p. 36. --------------------------------------------------